ตีเช็คเต็มที่ไม่มีชาร์จทหารไทยคิดแสนต่ำ
ธนาคารทหารไทยฉีกกฎโขกค่าต๋งบัญชีเช็ค เปิดให้เอสเอ็มอีใช้ไม่อั้น เหมาจ่าย 499 บาท จากปกติหมื่นละ 30 บาท
22 ก.ย. 2552

ธนาคารทหารไทยฉีกกฎโขกค่าต๋งบัญชีเช็ค เปิดให้เอสเอ็มอีใช้ไม่อั้น เหมาจ่าย 499 บาท จากปกติหมื่นละ 30 บาท
นายสยาม ประสิทธิศิริกุล ประธานเจ้าหน้าที่บริหารธุรกิจขนาดกลางและขนาดย่อม ธนาคารทหารไทย เปิดเผยว่า ธนาคารได้เปิดให้บริการบัญชีธุรกิจแก่เอสเอ็มอี ซึ่งเป็นบัญชีกระแสรายวันที่ให้ดอกเบี้ยตามยอดเงินคงเหลือ ณ สิ้นวัน ให้กับลูกค้าที่ใช้บริการโอนเงินข้ามจังหวัด บริการเช็คเรียกเก็บข้ามเขต หรือถอนเช็คต่างสาขาได้ไม่จำกัดจำนวนครั้งทั่วประเทศ โดยลูกค้าไม่ต้องกังวลกับค่าธรรมเนียมในการใช้เช็ค เพราะธนาคารคิดค่าธรรมเนียมครั้งเดียวเพียง 499 บาทต่อเดือนเท่านั้น 
นอกจากนี้ ยังสามารถใช้บริการโอนเงินข้ามธนาคารได้สูงสุดถึง 40 รายการต่อเดือน โดยไม่เสียค่าธรรมเนียมเช่นเดียวกัน 
“ผมมั่นใจว่า บริการบัญชีธุรกิจนี้จะเหมาะสำหรับผู้ประกอบการเอสเอ็มอีเพราะให้ทั้งความสะดวก คุ้มค่า ประหยัดค่าใช้จ่าย เหมาะกับสภาพธุรกิจ” นายสยาม กล่าว
ฃทั้งนี้ จากการตรวจสอบค่าธรรมเนียมในการใช้เช็คของระบบธนาคารพาณิชย์นั้น พบว่าหากนำเช็คมาเข้าบัญชีข้ามจังหวัดจะถูกคิดค่าธรรมเนียม 10 บาทในทุกวงเงิน 1 หมื่นบาท และคิดค่าคู่สายรายการละ 20 บาท 
กรณีนำเช็คต่างเขตสำนักหักบัญชีกัน คิดค่าธรรมเนียม 1 หมื่นบาท รายการละ 20 บาท แต่สูงสุดไม่เกิน 600 บาท
"การคิดเหมาจ่าย 499 บาทถือว่าถูกมาก เพราะใช้เกิน 10-15 รายการก็ถือว่าคุ้มแล้ว แต่ปัจจุบันธุรกิจมีการสั่งจ่าย ขึ้นเงิน หรือนำเช็คเข้าบัญชีกันเดือนละกว่าร้อยรายการ” แหล่งข่าวเปิดเผย